«Великöй Отечественнöй войнаса ветеранъяс вöсна тöждысьöм, налысь дзоньвидзалун видзöм, социальнöй мытшöдъяс бырöдöм – государственнöй политикаын тайö быдлунъя да медколанатор».

Та йылысь висьталiс талун Коми Республикаса Юралысь Вячеслав Гайзер «Максаковка» республиканскöй реабилитируйтан шöринын ветеранъяскöд аддзысьлiгöн.

«Кöть кутшöм экономическöй олöмыс странаын, республикаын, медколана туйвизьыс - тiян бур олöм да тiян вöсна тöжд. Дона ветеранъяс! Нöшта чолöмала ставнытö Ыджыд Вермöмöн! Аттьö ставсьыс, мый тi миянлы вöчинныд!», - висьталiс республикаса Юралысь да праздниккöд йитöдын сетiс став ветеранлы козинъяс.

\*\*\* «Максаковка» республиканскöй реабилитируйтан шöрин» Коми Республикаса государственнöй учреждение подув вылын 2010 во косму тöлысь 22 лунсянь ода-кора тöлысь 10 лунöдз быд во бурдöдчöны Великöй Отечественнöй войнаса ветеранъяс. Шöринын сiдзжö бурдöдчöны тылын уджалысьяс, концлагеръясын вöлöм тыр арлыдтöмъяс, ВОВ пöгибнитöм (кувсьöм) вермытöмъяслöн, участвуйтысьяслöн дöваяс, блокаднöй Ленинградын олысьяс. Талун «Максаковкаын» бурдöдчö 50 морт – республикаса став муниципальнöй юкöнысь йöз.